ddrg/super_eurlex huggingface dataset:
1.

člen 8 se nadomesti z naslednjim: „Člen 8 Pravila vrednotenja bilance stanja 1. Za vrednotenje bilance stanja se uporabljajo tekoči tržni tečaji in cene, razen če je v Prilogi I določeno drugače. 2. Prevrednotenje zlata, instrumentov v tuji valuti, vrednostnih papirjev (razen vrednostnih papirjev, razvrščenih med tiste, ki so v imetju do zapadlosti, netržnih vrednostnih papirjev in vrednostnih papirjev v imetju za namene denarne politike, ki se evidentirajo po odplačni vrednosti) in finančnih instrumentov, tako bilančnih kot zabilančnih, se izvede ob koncu leta po srednjih tržnih tečajih in cenah. 3. Pri zlatu se razlike zaradi spremembe cene in tečaja ne obravnavajo različno, temveč se evidentira ena sama razlika zaradi prevrednotenja zlata, ki temelji na ceni določene enote teže zlata v eurih, pridobljeni na osnovi tečaja EUR/USD na datum četrtletnega prevrednotenja. Prevrednotenje se za tujo valuto, vključno z bilančnimi in zabilančnimi transakcijami, izvaja za vsako valuto posebej. Za namene tega člena se imetja posebnih pravic črpanja, vključno z imetji v posameznih določenih tujih valutah, ki so osnova košarici valut za posebne pravice črpanja, obravnavajo kot eno imetje. Za vrednostne papirje se prevrednotenje izvaja po posameznih kodah, tj. enaka številka ISIN/tip, morebitne vgrajene opcije pa se za potrebe vrednotenja ne ločijo. Vrednostni papirji, ki so v imetju za namene denarne politike ali so vključeni v postavko ‚Druga finančna sredstva‘ ali ‚Razno‘, se obravnavajo kot ločeno imetje. 4. Vrednostni papirji, razvrščeni med tiste, ki so v imetju do zapadlosti, se obravnavajo kot ločeno imetje, vrednotijo se po odplačni vrednosti in so predmet oslabitve. Netržni vrednostni papirji in vrednostni papirji v imetju za namene denarne politike, ki se evidentirajo po odplačni vrednosti, se obravnavajo enako. Vrednostni papirji, razvrščeni med tiste, ki so v imetju do zapadlosti, se lahko prodajo pred zapadlostjo v katerem koli od naslednjih primerov: (a) če se prodana količina v primerjavi s skupnim zneskom portfelja vrednostnih papirjev, razvrščenih med tiste, ki so v imetju do zapadlosti, šteje za zanemarljivo; (b) če se vrednostni papirji prodajo v enem mesecu pred datumom zapadlosti; (c) v izjemnih okoliščinah, kot je znatno poslabšanje izdajateljeve kreditne sposobnosti.“ ;
(7)

Evropski svet je 12. in 13. decembra 2002 v Kopenhagnu sprejel deklaracijo, da se ureditev „Berlin plus“ in njeno izvajanje uporablja le za tiste države članice Unije, ki so tudi članice Nata ali „partnerstva za mir“, na podlagi katerega so posledično sklenile dvostranske sporazume o varnosti z Natom –
SL Uradni list Evropske unije C 420/6

SKLEP SVETA

z dne 18. novembra 2014

o imenovanju člana in nadomestnega člana upravnega odbora Evropske agencije za varnost in zdravje pri delu za Latvijo

2014/C 420/05

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) in zlasti člena 8 Uredbe,

ob upoštevanju seznamov kandidatov, ki so jih Svetu predložile vlade držav članic ter organizacije delojemalcev in delodajalcev,

ob upoštevanju seznamov članov in nadomestnih članov Svetovalnega odbora za varnost in zdravje pri delu,

ob upoštevanju naslednjega:

(1) Svet je s sklepoma z dne 2. decembra 2013 (2) in 12. junija 2014 (3) imenoval člane in nadomestne člane upravnega odbora Evropske agencije za varnost in zdravje pri delu za obdobje, ki se izteče 7. novembra 2016.

(2) Organizacija delodajalcev BUSINESSEUROPE je za prosti mesti podala predlog za imenovanje –

SPREJEL NASLEDNJI SKLEP:

Člen 1

Za člana in nadomestnega člana upravnega odbora Evropske agencije za varnost in zdravje pri delu sta za obdobje, ki se izteče 7. novembra 2016, imenovana:

III. PREDSTAVNIKI ORGANIZACIJ DELODAJALCEV

Država Član Nadomestni član Latvija Aleksandrs GRIGORJEVS Andris POMMERS

Člen 2

Svet pozneje imenuje člane in nadomestne člane, ki še niso bili predlagani za imenovanje.

Člen 3

Ta sklep začne veljati na dan sprejetja.

V Bruslju, 18. novembra 2014 Za Svet Predsednik S. GOZI

(1) UL L 216, 20.8.1994, str. 1.

(2) Sklep Sveta z dne 2. decembra 2013 o imenovanju članov in nadomestnih članov upravnega odbora Evropske agencije za varnost in zdravje pri delu (UL C 360, 10.12.2013, str. 8).

(3) Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Litvo in Malto (UL C 182, 14.6.2014, str. 14); Sklep Sveta z dne 12. junija 2014 o imenovanju članov in nadomestnih članov upravnega odbora Evropske agencije za varnost in zdravje pri delu za Francijo (UL C 186, 18.6.2014, str. 5).
SL Uradni list Evropske unije L 325/24

IZVEDBENI SKLEP KOMISIJE

z dne 5. novembra 2014

o prenosu ribolovnih možnosti iz kategorije 8 v kategorijo 7 in njihovi ponovni dodelitvi državam članicam v mavretanski izključni ekonomski coni

(2014/777/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (1) ter zlasti člena 10(4) Uredbe,

ob upoštevanju naslednjega:

(1) Uredba Sveta (EU) št. 1259/2012 (2) določa dodelitev ribolovnih možnosti, pridobljenih v skladu s Sporazumom med Evropsko unijo in Islamsko republiko Mavretanijo o partnerstvu v ribiškem sektorju, državam članicam.

(2) Člen 1(1)(h) določa, da se ribolovne možnosti v kategoriji 8 (Plovila za pelagični ribolov, namenjen prodaji svežih rib), če se ne izkoristijo, lahko prenesejo v kategorijo 7 (Zamrzovalna plovila z vlečno mrežo za pelagični ribolov) po razdelitvenem ključu za to kategorijo.

(3) Irska je 28. avgusta 2014 potrdila Komisiji, da ne bo v celoti izkoristila ribolovnih možnosti, ki so ji bile dodeljene v kategoriji 8.

(4) Vsi pogoji za ponovno dodelitev neizkoriščenih ribolovnih možnosti iz člena 10 Uredbe (ES) št. 1006/2008 v povezavi z določbami člena 1(1)(h) Uredbe (EU) št. 1259/2012 so izpolnjeni –

SKLENILA:

Edini člen

Ribolovne možnosti kategorije 8 in zlasti omejitve ulova, ki znašajo 15 000 ton, se prenesejo in ponovno dodelijo naslednjim državam članicam po razdelitvenem ključu za kategorijo 7 iz člena 1(1)(g) Uredbe (EU) št. 1259/2012 za obdobje od 1. oktobra 2014 do 15. decembra 2014, tj. do konca veljavnega protokola.

Nemčija 810 ton Francija 169 ton Latvija 3 478 ton Litva 3 719 ton Nizozemska 4 038 ton Poljska 1 685 ton Združeno kraljestvo 550 ton Irska 551 ton

V Bruslju, 5. novembra 2014 Za Komisijo V imenu predsednika Lowri EVANS Generalna direktorica za pomorske zadeve in ribištvo

(1) UL L 286, 29.10.2008, str. 33.

(2) Uredba Sveta (EU) št. 1259/2012 z dne 3. decembra 2012 o dodelitvi ribolovnih možnosti v skladu s Protokolom, ki določa ribolovne možnosti in finančni prispevek iz Sporazuma med Evropsko unijo in Islamsko republiko Mavretanijo o partnerstvu v ribiškem sektorju za dve leti, in o spremembi Uredbe (ES) št. 1801/2006 (UL L 361, 31.12.2012, str. 87).
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je s Sklepom 2014/445/EU (3)8. julija 2014 Marca PERERO CHRISTENSENA imenoval za nadomestnega člana za obdobje do 25. januarja 2015.
2.

člen 2(1) se nadomesti z naslednjim: „1. Zamrznejo se vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo: (a) fizične osebe, odgovorne za ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ali stabilnost ali varnost v Ukrajini ali ovirajo delo mednarodnih organizacij v Ukrajini, oziroma fizične osebe, ki te ukrepe ali politike dejavno podpirajo ali izvajajo, in fizične ali pravne osebe, subjekti ali organi, ki so z njimi povezani; (b) pravne osebe, subjekti ali organi, ki materialno ali finančno podpirajo ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine; (c) pravne osebe, subjekti ali organi na Krimu ali v Sevastopolu, katerih lastništvo je bilo preneseno v nasprotju z ukrajinsko zakonodajo, oziroma pravne osebe, subjekti ali organi, ki jim je tak prenos prinesel koristi; (d) fizične ali pravne osebe, subjekti ali organi, ki dejavno materialno ali finančno podpirajo ruske nosilce odločitev, odgovorne za priključitev Krima ali destabilizacijo vzhodne Ukrajine, ali pa imajo od njih korist, ali (e) fizične ali pravne osebe, subjekti ali organi, ki opravljajo transakcije s separatističnimi skupinami v regiji Donbas v Ukrajini, kot so navedeni v Prilogi.“ ;
1.

člen 3 se nadomesti z naslednjim: „Člen 3 Premeščanje gomoljev krompirja znotraj Unije 1. Gomolji krompirja s poreklom z razmejenih območij znotraj Unije, vzpostavljenih v skladu s členom 5, ki so pakirani na navedenih območjih ali v obratih iz člena 3b, se lahko premeščajo znotraj Unije samo, če izpolnjujejo pogoje iz točke (1) oddelka 2 Priloge I. Gomolji krompirja s poreklom z razmejenega območja se lahko premeščajo z navedenega razmejenega območja v obrat za pakiranje, ki izpolnjuje zahteve iz člena 3b in je v bližini navedenega razmejenega območja, če so izpolnjeni pogoji iz točke (2) oddelka 2 Priloge I. Gomolji krompirja se lahko skladiščijo v navedenem obratu. Pristojni uradni organ v primeru iz drugega pododstavka izvede naslednja ukrepa: (a) intenzivno spremljanje navzočnosti navedenih organizmov z ustreznimi pregledi rastlin krompirja in, kadar je to ustrezno, drugih gostiteljskih rastlin, vključno s polji, na katerih navedene rastline rastejo, vsaj v polmeru 100 m od obrata za pakiranje; (b) aktivnosti za ozaveščanje javnosti o nevarnosti navedenih organizmov in ukrepih, sprejetih za preprečevanje njihovega vnosa v Unijo in širjenja znotraj Unije v bližini obrata za pakiranje. 2. Gomolji krompirja, ki so bili v skladu s členom 2 vneseni v Unijo iz tretjih držav, za katere je znano, da je v njih navzoč en navedeni organizem ali navzočih več navedenih organizmov, se lahko premeščajo znotraj Unije samo, če izpolnjujejo pogoje iz točke (3)oddelka 2 Priloge I. Člen 3a Zahteve glede vozil, pakiranja, strojev in odpadne zemlje 1. Države članice zagotovijo, da se vsako vozilo in pakiranje, ki se je uporabilo za prevoz gomoljev krompirja s poreklom z razmejenega območja pred izpolnitvijo zahtev iz točke 1(b) oddelka 2 Priloge I, na ustrezen način dekontaminira in očisti v naslednjih primerih: (a) pred njihovim premeščanjem izven razmejenega območja in (b) preden zapustijo obrat za pakiranje, kot je navedeno v drugem pododstavku člena 3(1). 2. Države članice zagotovijo, da se stroj, ki se uporabi za rokovanje z gomolji krompirja iz odstavka 1 v obratu za pakiranje iz drugega pododstavka člena 3(1), na ustrezen način dekontaminira in očisti po vsaki uporabi. 3. Države članice zagotovijo, da se odpadna zemlja ali druge odpadne snovi, ki so rezultat izpolnjevanja zahtev iz člena 3(1) in odstavkov 1 in 2 tega člena, odstranijo tako, da se zagotovi, da se navedeni organizmi ne morejo naseliti ali razširiti zunaj razmejenega območja. Člen 3b Zahteve glede obratov za pakiranje zunaj zadevnih razmejenih območij Obrati za pakiranje zunaj zadevnih razmejenih območij, ki rokujejo z gomolji krompirja s poreklom s takih območij, kot je navedeno v drugem pododstavku člena 3(1), izpolnjujejo naslednji zahtevi: (a) so odobreni s strani pristojnega uradnega organa za pakiranje gomoljev krompirja s poreklom z razmejenega območja in (b) za obdobje enega leta od datuma prihoda gomoljev krompirja v navedeni obrat hranijo evidence o rokovanju z gomolji krompirja s poreklom z razmejenih območij.“
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. S Sklepom Sveta 2011/661/EU (3) je bila Carmen María SANDOVAL SÁNCHEZ 3. oktobra 2011 imenovana za nadomestno članico do 25. januarja 2015.
SL Uradni list Evropske unije C 236/2

SKLEP SVETA

z dne 24. junija 2014

o podaljšanju mandata predsednika Urada za usklajevanje na notranjem trgu (znamke in modeli) in imenovanju predsednika odbora za pritožbe Urada za usklajevanje na notranjem trgu (znamke in modeli)

2014/C 236/03

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 207/2009 z dne 26. februarja 2009 o blagovni znamki Skupnosti (1) ter zlasti člena 125(1) in (2) in člena 136 Uredbe,

ob upoštevanju naslednjega:

(1) Svet je s Sklepom z dne 25. maja 2010 (2) imenoval António-Serga DE PINHA CAMPINOSA za predsednika Urada za usklajevanje na notranjem trgu (znamke in modeli) (v nadaljnjem besedilu: Urad).

(2) Dne 20. maja 2014 je upravni odbor Urada Svetu predložil predlog za podaljšanje mandata predsednika Urada in predlog za imenovanju predsednika odbora za pritožbe Urada.

(3) António-Sergu DE PINHI CAMPINOSU bi bilo treba podaljšati mandat predsednika Urada za obdobje petih let.

(4) Gordona Davida Thomasa HUMPHREYSA bi bilo treba imenovati za predsednika odbora za pritožbe Urada –

SPREJEL NASLEDNJI SKLEP:

Člen 1

António-Sergu DE PINHI CAMPINOSU, rojenem 24. oktobra 1968 v kraju Poitiers (Francija), se mandat predsednika Urada podaljša za obdobje od 1. oktobra 2015 do 30. septembra 2020.

Člen 2

Gordon David Thomas HUMPHREYS, rojen 1. marca 1964 v Londonu (Združeno kraljestvo), se imenuje za predsednika odbora za pritožbe Urada za obdobje petih let.

Datum, ko začne teči obdobje petih let iz prvega odstavka, določi upravni odbor Urada.

Člen 3

Ta sklep začne veljati dvajseti dan po objavi v Uradnem listu Evropske unije.

V Luxembourgu, 24. junija 2014 Za Svet Predsednik E. VENIZELOS

(1) UL L 78, 24.3.2009, str. 1.

(2) Sklep Sveta z dne 25. maja 2010 o imenovanju predsednika, podpredsednika in predsednika pritožbenih senatov Urada za usklajevanje na notranjem trgu (znamke in modeli) in treh predsednikov pritožbenih senatov tega urada (UL C 152, 11.6.2010, str. 1).
(2)

Na začetku leta 2014 sta Litva in Poljska potrdili prisotnost afriške prašičje kuge pri divjih prašičih na meji z Belorusijo in sprejeli ukrepe za nadzor bolezni, kakor je določeno v Direktivi 2002/60/ES. Za določitev ustreznih nadzornih ukrepov in preprečitev širjenja bolezni je bil v Prilogi k Izvedbenemu sklepu Komisije 2014/178/EU vzpostavljen seznam Unije z območji visokega tveganja (2). V delih I in II navedene priloge so navedena območja v Litvi in na Poljskem, kjer se bodo izvajali načrti izkoreninjenja.
(4)

Surovine kmetijskega izvora so zaradi majhnosti, razdrobljenosti in nizke ravni mehanizacije kmetijskih gospodarstev v avtonomnih pokrajinah Azori in Madeira dejansko dražje kot pod običajnimi pogoji proizvodnje. Poleg tega je v primeru Madeire donos predelovanja sladkornega trsa zaradi topografije, podnebja, zemlje in obrtne proizvodnje nižji od donosa v drugih najbolj oddaljenih regijah. Prevoz nekaterih surovin in embalažnih materialov, ki se ne proizvajajo lokalno, pomeni dodaten strošek v primerjavi s prevozom samo končnega proizvoda. Za Azore je njihova otoška lega še dodatna težava, ker so razdalje med otoki velike. Prevoz in namestitev opreme v teh odročnih in otoških regijah še zvišuje dodatne stroške. Enako velja za nekatera nujna potovanja in pošiljke na celino. Dodatni stroški nastanejo tudi zaradi skladiščenja končnih proizvodov, ker lokalna poraba ne more absorbirati proizvodnje neposredno, ampak skozi vse leto. Majhnost regionalnega trga zvišuje stroške na enoto na različne načine, zlasti zaradi neugodnega razmerja med fiksnimi stroški in donosom, v zvezi z opremo in stroški, potrebnimi za izpolnjevanje okoljskih norm. Poleg tega morajo proizvajalci ruma na Madeiri prevzeti stroške za ravnanje z odpadki pri predelovanju sladkornega trsa, medtem ko lahko proizvajalci v drugih regijah te proizvode reciklirajo. Zadevni proizvajalci imajo nenazadnje dodatne stroške, ki jih običajno prevzamejo lokalna gospodarstva, zlasti višje stroške za delo in energijo.
„1.

Navedene rastline s poreklom (1) iz razmejenih območij v Uniji se lahko premeščajo znotraj Unije samo, če jim je priložen rastlinski potni list, pripravljen in izdan v skladu z Direktivo Komisije 92/105/EGS (2), in če so pred premeščanjem vsaj dve leti ali v primeru rastlin, ki so mlajše od dveh let, v svoji celotni življenjski dobi rasle na mestu pridelave:“
(6)

Na podlagi razpoložljivih znanstvenih in epidemioloških dokazov o razvoju OsHV-1 μvar v Uniji in do sprejetja novega znanstvenega mnenja EFSA je ustrezno podaljšati obdobje veljavnosti ukrepov, ki so trenutno v veljavi, da lahko države članice uvedejo posebne omejitve v zvezi s to boleznijo. To obdobje bi bilo treba omejiti na dodatni dve leti, tj. do 30. aprila 2016.
SL Uradni list Evropske unije C 145/4

SKLEP SVETA

z dne 6. maja 2014

o imenovanju člana upravnega odbora Evropske agencije za kemikalije

2014/C 145/03

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

(2) Svet je s Sklepom z dne 17. maja 2011 (2) imenoval 15 članov upravnega odbora.

(3) Vlada Malte je obvestila Svet, da namerava malteškega predstavnika v upravnem odboru zamenjati, zato je podala predlog o imenovanju novega predstavnika, ki bi ga bilo treba imenovati za obdobje do 31. maja 2015 –

SPREJEL NASLEDNJI SKLEP:

Člen 1

Tristan Charles CAMILLERI, malteški državljan, rojen 18. maja 1980, se imenuje za člana upravnega odbora Evropske agencije za kemikalije za obdobje od 6. maja 2014 do 31. maja 2015 in zamenja Francisa E. FARRUGIO.

Člen 2

Ta sklep začne veljati na dan sprejetja.

V Bruslju, 6. maja 2014 Za Svet Predsednik G. STOURNARAS

(1) UL L 396, 30.12.2006, str. 1.

(2) UL C 151, 21.5.2011, str. 1.
SL Uradni list Evropske unije C 118/4

SKLEP SVETA

z dne 14. aprila 2014

o imenovanju članov in nadomestnih članov Svetovalnega odbora za varnost in zdravje pri delu za Grčijo in Romunijo

2014/C 118/03

SVET EVOPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa Sveta 2003/C 218/01 z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,

ob upoštevanju seznama kandidatov, ki so ga Svetu predložile vlade držav članic,

ob upoštevanju naslednjega:

(1) Svet je s Sklepom z dne 22. aprila 2013 (2) imenoval člane in nadomestne člane Svetovalnega odbora za varnost in zdravje pri delu za obdobje od 22. aprila 2013 do 28. februarja 2016.

(2) Grška in romunska vlada sta predlagali dodatne kandidate za več prostih mest, ki jih je treba zapolniti –

SPREJEL NASLEDNJI SKLEP:

Člen 1

Za člane in nadomestne člane Svetovalnega odbora za varnost in zdravje pri delu za obdobje do 28. februarja 2016 se imenujejo:

I. PREDSTAVNIKI SINDIKATOV

Država Član Nadomestni član Romunija Adrian CLIPII Corneliu CONSTANTINOAIA Dumitru FORNEA





II. PREDSTAVNIKI DELODAJALCEV

Država Član Nadomestni član Grčija Christos KAVALOPOULOS Pavlos KYRIAKONGONAS Natassa AVLONITOU

Člen 2

Svet bo pozneje imenoval še člane in nadomestne člane, ki še niso bili predlagani.

Člen 3

Ta sklep začne veljati na dan sprejetja.

V Luxembourgu, 14. aprila 2014 Za Svet Predsednik A. TSAFTARIS

(1) UL C 218, 13.9.2003, str. 1.

(2) UL C 120, 26.4.2013, str. 7.
SL Uradni list Evropske unije C 28/6

SKLEP SVETA

z dne 28. januarja 2014

o imenovanju člana upravnega odbora Evropske agencije za kemikalije

2014/C 28/04

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

(2) Svet je s Sklepom z dne 17. maja 2011 (2) imenoval 15 članov upravnega odbora.

(3) Ciprska vlada je obvestila Svet, da namerava ciprskega predstavnika v upravnem odboru zamenjati, zato je dala predlog o imenovanju novega predstavnika, ki bi ga bilo treba imenovati za obdobje do 31. maja 2015 –

SPREJEL NASLEDNJI SKLEP:

Člen 1

Anastassios YIANNAKI, ciprski državljan, rojen 27. septembra 1957, se imenuje za člana upravnega odbora Evropske agencije za kemikalije za obdobje od 28. januarja 2014 do 31. maja 2015 in zamenja Leandrosa NICOLAIDESA.

Člen 2

Ta sklep začne veljati na dan sprejetja.

V Bruslju, 28. januarja 2014 Za Svet Predsednik G. STOURNARAS

(1) UL L 396, 30.12.2006, str. 1.

(2) UL C 151, 21.5.2011, str. 1.
(2)

Sklep 2010/221/EU določa, da se države članice in njihovi deli iz Priloge I k navedenemu sklepu štejejo za proste bolezni iz navedene priloge. Poleg tega so bili s Sklepom 2010/221/EU odobreni programi izkoreninjenja, ki so jih države članice sprejele za območja in bolezni iz Priloge II k navedenemu sklepu. Z navedenim sklepom so bili prav tako odobreni programi nadzora ostreidnega herpesvirusa 1 μvar (OsHV- 1 μvar), ki so jih nekatere države članice sprejele za območja iz Priloge III k navedenemu sklepu.
SL Uradni list Evropske unije L 124/16

Popravek Sklepa Političnega in varnostnega odbora EU Operations Centre/1/2014 z dne 27. februarja 2014 o imenovanju vodje operativnega centra EU za misiji in operacijo skupne varnostne in obrambne politike v Afriškem rogu (2014/126/SZVP)

( Uradni list Evropske unije L 70 z dne 11. marca 2014 )

Kazalo na naslovnici in stran 27

besedilo:

„Sklep Političnega in varnostnega odbora EU Operations Centre/1/2014 z dne 27. februarja 2014 o imenovanju vodje operativnega centra EU za misiji in operacijo skupne varnostne in obrambne politike v Afriškem rogu“

se glasi:

„Sklep Političnega in varnostnega odbora Operativni center EU/1/2014 z dne 27. februarja 2014 o imenovanju vodje operativnega centra EU za misiji in operacijo skupne varnostne in obrambne politike v Afriškem rogu“

.
(10)

Preostala prošnja se nanaša na zahtevo v skladu s pravilom III/2.1 iz Priloge I k Direktivi 2009/45/ES o „zagotovitvi reševalnih splavov“. Ta ukrep vključuje predlog za izjemo in enakovredno nadomestitev. Združeno kraljestvo prosi, da plovilom razreda C in D, ki so krajša od 24 metrov, opravljajo potovanja izključno v ugodnih vremenskih pogojih in samo podnevi in poleti ter ki prevažajo največ 130 oseb, ni potrebno izpolnjevati zahteve iz pravila III/2.1. Združeno kraljestvo predlaga enakovredno nadomestitev tega pravila, in sicer da bi bile te potniške ladje opremljene z reševalnimi splavi za 100 % oseb na krovu in plavajočimi napravami za 20 % oseb na krovu.
(3)

Učinkovito upravljanje tarifnih kvot in preglednost glede njihove uporabe sta nujna pogoja za pravilno izvajanje zavez glede dostopnosti trga za kmetijske proizvode, ki so bile sprejete med urugvajskim krogom pogajanj. Pogajanja, ki so se v STO odvijala skozi vse leto 2013, članicam STO omogočajo dosego sporazuma glede izvajanja mehanizma upravljanja tarifnih kvot, ki zajema določbe o preglednosti in mehanizem za prenizko izpolnitev kvot.